|  |  |  |
| --- | --- | --- |
| ethnos  ΕΛΛΗΝΙΚΗ ΔΗΜΟΚΡΑΤΙΑ ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ---- ΠΕΡΙΦΕΡΕΙΑΚΗ Δ/ΝΣΗ Π. & Δ. ΕΚΠ/ΣΗΣ ΗΠΕΙΡΟΥ ---- Δ/ΝΣΗ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ N. ΑΡΤΑΣ ----  3ο ΓΕΝΙΚΟ ΛΥΚΕΙΟ ΑΡΤΑΣ  **----**  Ταχ. Δ/νση: Νικολάου Πλαστήρα 16  Τ.Κ. – Πόλη: 47100 – Άρτα  Ιστοσελίδα: 3lyk-artas.art.sch.gr  Email: mail@3lyk-artas.art.sch.gr  Πληροφορίες: κ. Μπρισένιου Ευαγγελία  Τηλέφωνο: 2681027597 |  | **Άρτα, 15-02-2023**  **Αρ. Πρωτ.: 118** |
|  |  |
|  | **ΠΡΟΣ**  **ΤΑΞΙΔΙΩΤΙΚΑ ΓΡΑΦΕΙΑ** |

**ΘΕΜΑ: «ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΠΡΑΓΜΑΤΟΠΟΙΗΣΗ ΕΚΔΡΟΜΗΣ»**

**ΣΧΕΤ: Αρ.Πρωτ.Φ1/23040/ΓΔ4/17-02-2020/ΥΠΑΙΘ**

Το σχολείο μας προτίθεται να πραγματοποιήσει μία τριήμερη εκδρομή στην Αθήνα (ημερομηνία αναχώρησης: 16/03/2023 - ημερομηνία επιστροφής: 18/03/2023). Θα συμμετάσχουν **93** περίπου μαθητές και πέντε (5) συνοδοί καθηγητές.

Προκειμένου και σύμφωνα με την κείμενη νομοθεσία να επιλεγεί το ταξιδιωτικό γραφείο που θα οργανώσει την παραπάνω εκπαιδευτική εκδρομή των μαθητών της Α΄ και Β΄ τάξης, παρακαλούμε να μας αποστείλετε - σε περίπτωση που ενδιαφέρεστε – μέχρι την **Δευτέρα 20/02/2023** και ώρα 12:00 στο σχολείο (ταχυδρομικώς ή με οποιοδήποτε άλλο τρόπο) **κλειστή προσφορά.** Εκπρόθεσμες προσφορές δεν θα ληφθούν υπόψη. Με την προσφορά θα πρέπει να υπάρχει και υπεύθυνη δήλωση ότι το πρακτορείο διαθέτει ειδικό σήμα λειτουργίας, το οποίο βρίσκεται σε ισχύ.

Επιθυμούμε:

1. Τα ξενοδοχεία τα οποία θα προταθούν να είναι τεσσάρων αστέρων, ένα ή περισσότερα, και **να αναφέρονται ονομαστικά. Τα ξενοδοχεία να μην βρίσκονται στην περιοχή γύρω από την Πλατεία Ομονοίας και την Πλατεία Καραϊσκάκη.**
2. Όλα τα δωμάτια (τρίκλινα) να βρίσκονται **συγκεντρωμένα** **στο ίδιο κτίριο** σε ένα ή το πολύ δύο ορόφους και να προσδιορίζεται η κατηγορία του καταλύματος.
3. Στη διαμονή να συμπεριλαμβάνεται πρωινό.
4. **Το λεωφορείο να είναι στη διάθεσή μας για την πραγματοποίηση των μετακινήσεων.**
5. Ασφάλεια αστικής ευθύνης.
6. Στο πρόγραμμα να περιλαμβάνονται οπωσδήποτε οι παρακάτω τόποι των επισκέψεων:

* **Πλανητάριο**
* **Ακρόπολη**
* **Μουσείο Ακρόπολης**
* **Ίδρυμα Σταύρος Νιάρχος**

Σημειώνουμε ότι :

1. Οι προσφορές θα ανοιχτούν όπως προβλέπει ο νόμος την ίδια μέρα ενώπιον επιτροπής καθηγητών, αντιπροσώπων των μαθητών και του Συλλόγου Γονέων και Κηδεμόνων.
2. Θα πρέπει να αναφέρεται η τιμή για τη χρήση του λεωφορείου, η τελική τιμή της εκδρομής και η επιβάρυνση ανά μαθητή.
3. Απαιτείται Ασφάλιση Ευθύνης Διοργανωτή σύμφωνα με την κείμενη νομοθεσία και επίσης

πρόσθετη ασφάλιση που να καλύπτει τα έξοδα σε περίπτωση ατυχήματος ή ασθένειας.

Υπεύθυνη δήλωση όπου θα φαίνεται ότι τα λεωφορεία πληρούν τις απαιτούμενες

προϋποθέσεις και είναι τεχνικά ελεγμένα από τις δημόσιες υπηρεσίες.

1. Το σχολείο επιφυλάσσεται για την πιο συμφέρουσα προσφορά.
2. Η προκαταβολή θα δοθεί πριν την αναχώρηση. Η εξόφληση θα γίνει μετά την επιστροφή

και εφόσον τηρηθούν οι όροι του συμφωνητικού.

1. Η επιτροπή αξιολόγησης των προσφορών συνεκτιμά την ποιότητα, το εύρος των παροχών και

δεν υποχρεούται να επιλέξει απαραίτητα το ταξιδιωτικό γραφείο που μειοδοτεί.

|  |  |
| --- | --- |
|  | **Η Διευθύντρια**  **Μπρισένιου Ευαγγελία** |